Document ID: /roh_data/filtered/fineweb-2-filterrobots_roh.jsonl.gz/73287

En il segund terz han ils Americans però dumagnà d'egualisar en la 31avla minuta, curt suenter è lura crudà il segund gol. Ed en la 51avla minuta è reussì il gol da victoria per ils Stadis Unids.
Canada è suenter 6 onns puspè en il mez-final
En la segunda partida da quartfinal ha il Canada declassà la Bielorussa cun 9:0. Ils Canadais stattan cunquai per l'emprima giada dapi il 2009 puspè en il mezfinal dal campiunadi mundial.
Il defensur dal titel ed il pajas ospitant èn vinavant sin curs
Per la runda dals 4 megliers è er sa qualifitgà il defensur dal titel, la Russia.
Ils Russ han battì ils Svedais cun 5:3 e fruntan uschia la sonda sin ils Stadis Unids.
Cun la Tschechia ha er il pajais ospitant dumagnà il pass en il mez-final. Ils Tschecs han battì ils Finlandais cun 5:3.
RR novitads 18:00